**Ministru kabineta noteikumu „ Grozījumi Ministru kabineta 2002.gada 22.janvāra noteikumos Nr.34 „Noteikumi par piesārņojošo vielu emisiju ūdenī” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Ministru kabineta noteikumu projekts„ Grozījumi Ministru kabineta 2002.gada 22.janvāra noteikumos Nr.34 „Noteikumi par piesārņojošo vielu emisiju ūdenī” (turpmāk – noteikumu projekts) izstrādāts, pamatojoties uz:**1. **Vides aizsardzības un reģionālās attīstības ministrijas (turpmāk – VARAM) atbildi Eiropas Komisijai (turpmāk – Komisija) uz informācijas pieprasījumu Nr. 3101/12/ENVI, kā arī** Komisijas uzsākto pārkāpuma procedūras lietu 2012/2163. Informācijas pieprasījums un pārkāpuma procedūra saistīti ar nepilnībām un neprecizitātēm **Eiropas Parlamenta un Padomes 2006.gada 12.decembra Direktīvas 2006/118/EK par gruntsūdeņu aizsardzību pret piesārņojumu un pasliktināšanos (turpmāk – Direktīva 2006/118/EK) pārņemšanā Latvijas tiesību aktos.**
2. VARAM atbildi Komisijai uz informācijas pieprasījumu Nr.ENVA.2SA/amj/ARES(2009)17764 saistībā ar atsevišķām neprecizitātēm Padomes 1991.gada 21.maija Direktīvas 91/271/EEK par komunālo notekūdeņu attīrīšanu (turpmāk – Direktīva 91/271/EEK) **pārņemšanā Latvijas tiesību aktos.**

**Noteikumu projekts izstrādāts, lai novērstu Latvijas puses atzītās nepilnības un neprecizitātes.** |
| 2. | Pašreizējā situācija un problēmas | Direktīvas 2006/118/EK prasības ir pārņemtas Ūdens apsaimniekošanas likumā un vairākos Ministru kabineta noteikumos, tai skaitā, Ministru kabineta 2002.gada 22.janvāra noteikumos Nr.34 „Noteikumi par piesārņojošo vielu emisiju ūdenī” (turpmāk – MK noteikumi Nr.34). VARAM 2012.gada 23.februārī saņēma Komisijas informācijas pieprasījumu Nr. 3101/12/ENVI par Direktīvas 2006/118/EK transponēšanu (EU Pilot pieprasījums). Tajā izklāstīts Komisijas viedoklis par Latvijas tiesību aktu atbilstību minētās direktīvas nosacījumiem un aicināts iesniegt apsvērumus par pieprasījumā uzdotajiem jautājumiem. Pēc saņemtās vēstules izvērtēšanas, VARAM 2012.gada 18.aprīļa atbildes vēstulē atzina, ka atsevišķi Direktīvas 2006/118/EK panti nav pārņemti precīzi, un apņēmās attiecīgos trūkumus novērst līdz 2012.gada 20.decembrim. Tomēr 2012. gada 3.oktobrī VARAM saņēma oficiālā paziņojuma vēstuli, ka Komisija pēc pašas iniciatīvas ir uzsākusi lietu 2012/2163 sakarā ar nepilnībām un neprecizitātēm Direktīvas 2006/118/EK pārņemšanā. Komisija aicina Latviju divu mēnešu laikā iesniegt apsvērumus par minēto lietu, pretējā gadījumā tā var izdot argumentēto atzinumu. Tādējādi vienlaikus ar nostājas projekta sagatavošanu nepieciešams virzīt grozījumus MK noteikumos Nr. 34, lai novērstu Komisijas konstatētos trūkumus. Komisijas Vides ģenerāldirektorāta 2009.gada 20.jūlija vēstulē Nr.ENVA.2SA/amj/ARES(2009)17764 Latvijai tika ieteikts novērst atsevišķas neprecizitātes sakarā ar Padomes 1991.gada 21.maija Direktīvas 91/271/EEK par komunālo notekūdeņu attīrīšanu (turpmāk – Direktīva 91/271/EEK) prasību pārņemšanu Latvijas tiesību aktos. VARAM 2009.gada 18.septembra atbildes vēstulē Komisijai informēja, ka atsevišķi Komisijas vēstulē minētie trūkumi tiks novērsti, iekļaujot attiecīgus precizējumus MK noteikumu Nr.34 grozījumos. Iepriekšminētie nosacījumi neietekmē Direktīvas 91/271/EEK ieviešanu, bet to iekļaušana noteikumu projektā novērsīs nepilnības direktīvas transponēšanā. MK noteikumos Nr.34 ir pārņemtas atsevišķas prasības arī no 2008.gada 16.decembra Eiropas Parlamenta un Padomes Direktīvas 2008/105/EK par vides kvalitātes standartiem ūdens resursu politikas jomā, un ar ko groza un sekojoši atceļ Padomes Direktīvas 82/176/EEK, 83/513/EEK, 84/156/EEK, 84/491/EEK, 86/280/EEK, un ar ko groza Direktīvu 2000/60/EK (turpmāk - Direktīva 2008/105/EK). Minētā direktīva ir izstrādāta, lai īstenotu Ūdens struktūrdirektīvā (2000/60/EK) noteikto stratēģiju ūdeņu aizsardzībai pret ķīmisko piesārņojumu. Direktīvā 2008/105/EK ir noteikts prioritāro vielu un citu bīstamu vielu saraksts un tām attiecīgi vides kvalitātes normatīvi, kuru atbilstības kontrole ir īpaši nozīmīga virszemes ūdeņu kvalitātes aizsardzībai Eiropas Savienībā. Ar notekūdeņiem emitētās bīstamās ķīmiskās vielas nedrīkst būt tādos daudzumos, kas virszemes ūdeņos radītu kvalitātes normatīvu pārsniegumus un šo vielu koncentrāciju pieaugumu gan sedimentos, gan dzīvajos organismos. Minētās normas ir pārņemtas Latvijas tiesību aktos. Vienlaikus Direktīva 2008/105/EK saskaņā ar 12.panta nosacījumu no 2012.gada 22.decembra atceļ piecu novecojušu direktīvu (Padomes Direktīvas 82/176/EEK, 83/513/EEK, 84/156/EEK, 84/491/EEK, 86/280/EEK) prasības, kurās atsevišķām vielām noteiktie vides kvalitātes mērķi un to sasniegšanai noteiktās prasības vairs neatbilst jaunākajām zinātniskajām atziņām un līdz ar to nav atbilstošas arī Ūdens struktūrdirektīvas mērķiem un Latvijas vides aizsardzības normatīvajos aktos noteiktajām prasībām. Tāpēc nepieciešams attiecīgi precizēt MK noteikumus Nr.34, izslēdzot iepriekšminēto piecu novecojušo direktīvu prasības. Ministru kabinetā 2011.gada 31.maija noteikumos Nr.418 „Noteikumi par riska ūdensobjektiem” ir noteikts virszemes ūdensobjektu saraksts (tai skaitā to atrašanas vieta un pašvaldības, kuras atrodas šo ūdensobjektu sateces baseinā), kuros pastāv risks nesasniegt Ūdens apsaimniekošanas likumā noteikto labu stāvokli, ja slodze uz šo ūdensobjektu nemazināsies vai jauna papildu slodze izraisīs ūdensobjekta stāvokļa pasliktināšanos tā pašlaik neapmierinošās kvalitātes vai dabīgā stāvokļa dēļ. Lai sasniegtu likumā noteiktos vides kvalitātes mērķus, riska ūdensobjektos emitētiem notekūdeņiem ir nepieciešama intensīvāka attīrīšana, nekā to nosaka Direktīva 91/271/EEK un spēkā esošais normatīvais regulējums. Ministru kabineta noteikumi Nr.34 nosaka, ka operatoru monitoringam nepieciešamās analīzes veic laboratorija, kas akreditēta atbilstoši standarta LVS EN ISO/IEC 17025:2005 „Testēšanas un kalibrēšanas laboratoriju kompetences vispārīgās prasības" prasībām. Vienlaikus jāatzīmē, ka paraugu ņemšana būtiski ietekmē testēšanas galarezultātus un līdz ar to normatīvajos aktos noteikto valsts statistikas vajadzībām apkopojamo datu kvalitāti. Ir nepieciešams novērst tādus gadījumus, kad operators, detalizēti nepārzinot attiecīgās paraugu ņemšanas un uzglabāšanas prasības, pats veic paraugu ņemšanu un nogādā to laboratorijā analīžu veikšanai. Ir nepieciešams noteikt, ka operatoru monitoringā paraugi jāņem laboratorijai, kura attiecīgajā jomā ir akreditējusi metodes. Pašlaik MK noteikumi Nr.34 nenosaka prasības ražošanas notekūdeņu attīrīšanai tajos gadījumos, ja tehnisku vai citu iemeslu dēļ šādi notekūdeņi tiek ievadīti lietus notekūdeņu kanalizācijas sistēmā, piemēram no lielveikaliem. Lai novērstu neatbilstošu lietus ūdeņu kanalizācijas sistēmas izmantošanu, noteikumu projektā ir nepieciešams iekļaut prasību, kas aizliedz neattīrītu ražošanas notekūdeņu novadīšanu lietus ūdeņu kanalizācijā.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Lai pilnībā novērstu Komisijas konstatētos trūkumus Direktīvas 2006/118/EK pārņemšanā, noteikumu projektā ir precizēti nosacījumi, ar kādiem Valsts vides dienesta reģionālās vides pārvaldes (turpmāk – RVP) var atļaut piesārņojošo vielu ieplūšanu pazemes ūdensobjektos. Papildus tam noteikumu projektā tiek detalizētāk noteikta RVP rīcība tajos gadījumos, kad pazemes ūdensobjektā konstatēta stabila piesārņojuma pieauguma tendence. Noteikumu projekts nosaka, ka šādos gadījumos RVP neizsniedz atļauju piesārņojošām darbībām, kuras varētu ietekmēt pazemes ūdeņu kvalitāti, un tiesību aktā paredzētie izņēmumi attiecībā uz tiešu vai netiešu emisiju pazemes ūdeņos nav spēkā. Bez tam, noteikumu projekts nosaka, ka RVP, izsniedzot atļaujas piesārņojošām darbībām, kas varētu ietekmēt pazemes ūdeņu kvalitāti, nepieciešamības gadījumā ir tiesības atļaujas nosacījumos iekļaut pasākumus, lai novērstu turpmāku piesārņojuma palielināšanos. Ar mērķi samazināt punktveida piesārņojuma ietekmi uz riska ūdensobjektu stāvokli, kas rodas komunālo notekūdeņu vai atsevišķo rūpniecības notekūdeņu novadīšanas dēļ un lai nepasliktinātu un pakāpeniski uzlabotu riska ūdensobjektu stāvokli, noteikumu projektā ir noteiktas papildus prasības, kādi nosacījumi un kādi apsvērumi RVP ir jāņem vērā, izdodot likuma „Par piesārņojumu” noteiktā kārtībā atļaujas piesārņojošām darbībām un nosakot atļaujās limitus punktveida piesārņojuma emisijām riska ūdensobjektos, kā arī izsniedzot C kategorijas piesārņojošās darbības apliecinājumus. Noteikumu projekts nosaka, ka tajos gadījumos, kad notekūdeņi pēc attīrīšanas iekārtu rekonstrukcijas vai jaunu attīrīšanas iekārtu izbūves tiks novadīti ūdensobjektā, kas noteikts kā riska objekts punktveida piesārņojuma dēļ, RVP, ņemot vērā piesārņojuma avota ietekmi uz ūdensobjektu, emisiju limitus attiecīgām vielām nosaka ne vairāk kā par 25% stingrākus salīdzinājumā ar esošajām prasībām. Papildus noteikumu projektā tiek precizēts, ka tajos gadījumos, kad centralizētajā kanalizācijas sistēmā vai uz ārējām attīrīšanas iekārtām tiek novadīti ražošanas ūdeņi, RVP emisiju limitus nosaka, ņemot vērā informāciju par centralizētajā kanalizācijas sistēmā vai ārējām attīrīšanas iekārtām novadīto piesārņojošo vielu apjomu, tai skaitā informāciju par prioritārām un bīstamām vielām. Lai novērstu nepilnības Direktīvas 91/271/EEK transponēšanā, ar noteikumu projektu tiek precizēti atsevišķi nosacījumi attiecībā uz klimatisko apstākļu (temperatūras) ietekmi uz notekūdeņu attīrīšanas ciklu, notekūdeņu novadīšanas vietu izvietojumu, lai pēc iespējas mazinātu punktveida piesārņojuma avotu ietekmi uz atsevišķiem ūdensobjektiem, kā arī noteiktas tās ražošanas nozares, kuru ražošanas ūdeņus, izpildot atbilstošus nosacījumus, var emitēt tieši pieņemošajos ūdeņos. Lai nodrošinātu vides aizsardzības tiesību aktu savstarpējo saskaņotību attiecībā uz informācijas sniegšanu valsts statistikas vajadzībām, noteikumu projektā tiek precizēta norma, kas nosaka decentralizētajās kanalizācijas sistēmās savākto notekūdeņu un ar tiem saistīto utilizēto atkritumu uzskaiti, ja aglomerācijā ir izveidota centralizēta kanalizācijas sistēma un vietējā pašvaldība nodrošina minēto notekūdeņu un atkritumu savākšanu un attīrīšanu.Lai nodrošinātu konsekventu pieeju bīstamu ķīmisko vielu emisiju ierobežošanai ūdeņu vidē atbilstoši Ūdens struktūrdirektīvas 2000/60/EK un Latvijas normatīvo aktu prasībām, kā arī lai nodrošinātu Eiropas Savienības un Latvijas tiesību aktu saskaņotību attiecīgajā jomā, ar noteikumu projektu tiek atceltas prasības, kuras MK noteikumos Nr.34 bija iekļautas saskaņā ar Padomes Direktīvu 82/176/EEK, 83/513/EEK, 84/156/EEK, 84/491/EEK, 86/280/EEK prasībām. Tāpēc noteikumu projektā svītrota informatīvā atsauce uz minētajām direktīvām, kā arī MK noteikumu Nr.34 3.un 4.pielikums, kuros noteiktas prasības atsevišķu prioritāro un bīstamo vielu emisijām no specifiskām rūpniecības ražotnēm un to robežvērtību piemērošanai, minēto vielu monitoringam izmantojamās references analīzes metodes un attiecīgi prasības to veiktspējas parametriem – metodes noteikšanas robežai, precizitātei un pareizībai. Ņemot vērā iepriekš minēto, noteikumu projektā atbilstoši tiek veikti tehniski precizējumi pārējā MK noteikumu Nr.34 tekstā.Operatoru monitoringa datu kvalitātes un ticamības nodrošināšanai noteikumu projektā tiek noteikts, kādas prasības operatoram jāievēro attiecībā uz prioritāro vielu un bīstamo vielu analīzes metodēm un rezultātu kvalitātes nodrošinājuma un kontroles procedūrām. Bez tam, lai operatora monitoringa datu kvalitāti neietekmētu neatbilstoši veikta paraugu ņemšana, ar noteikumu projektu tiek noteikts, ka arī paraugu ņemšana jāveic laboratorijas speciālistiem atbilstoši akreditētas metodes prasībām. Lai nepieļautu lietus ūdeņu kanalizācijas sistēmas izmantošanu neatbilstoši tai paredzētajam mērķim, noteikumu projektā ir iekļauts aizliegums novadīt neattīrītus ražošanas vai komunālos notekūdeņus lietus notekūdeņu kanalizācijā.Ņemot vērā, ka 2012.gada 8.novembrī Valsts sekretāru sanāksmē ir izsludināts MK noteikumu projekts „Par Ministru kabineta 2007.gada 18.decembra noteikumu Nr.912 „Ūdensapgādes, notekūdeņu savākšanas un attīrīšanas būvju būvniecības kārtība” atzīšanu par spēku zaudējušiem” (VSS-1138), noteikumu projektā ir svītrota atsauce uz minēto normatīvo aktu.Noteikumu projektā ir precizētas atsevišķas normas un termini, lai panāktu to atbilstību citiem spēkā esošajiem normatīvajiem aktiem vides aizsardzības jomā**,** kā arī svītroti terminu skaidrojumi, kas doti citos normatīvajos aktos. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar.  |
| 7. | Cita informācija |  Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 1.Valsts institūcijas – Valsts vides dienesta RVP, kuras atbilstoši likuma „Par piesārņojumu” izsniedz un pārskata A vai B kategorijas atļaujas piesārņojošai darbībai vai izsniedz C kategorijas piesārņojošās darbības apliecinājumus, kā arī valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC), kas veic virszemes un pazemes ūdeņu kvalitātes novērtējumus un kontroli.2. Uzņēmumi (operatori), kas atbilstoši A vai B kategorijas piesārņojošo darbību atļauju nosacījumiem, virszemes ūdeņos novada notekūdeņus un veic monitoringu. Saskaņā ar VARAM rīcībā esošo informāciju par 2011.gadu 1566 operatori atbilstoši normatīvo aktu prasībām iesniedza valsts statistikas atskaiti par ūdens resursu lietošanu un tos ietekmējošu darbību veikšanu.3. Ražošanas un pašvaldību uzņēmumu, privātās un valsts institūciju laboratorijas, kas testē notekūdeņus izplūdēs un attiecīgos parametrus pieņemošo ūdeņu vidē, lai atbilstoši normatīvo aktu prasībām un A vai B kategorijas piesārņojošo darbību atļauju nosacījumiem nodrošinātu operatoru pašmonitoringa izpildi. Saskaņā ar VARAM rīcībā esošo informāciju operatoru monitoringam paraugus testē vairāk kā 20 akreditētas laboratorijas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | 1.Noteikumu projekts attiecas uz visām publiskajām personām un privātpersonām, kuras plāno veikt vai veic piesārņojošās darbības, kas var ietekmēt virszemes vai pazemes ūdens vides kvalitāti. 2.Ūdeņu kvalitātes eksperti, kas izstrādā ūdens objektu apsaimniekošanas plānus, konsultanti/eksperti, kas izstrādā ūdenssaimniecības projektus un tehniski ekonomiskos pamatojumus saistībā ar ūdens resursu izmantošanu. |
| 3. | Tiesiskā regulējuma finansiālā ietekme | Attiecībā uz papildus prasībām intensīvākai notekūdeņu attīrīšanai tiem piesārņojošo darbību veicējiem, kuri notekūdeņus emitē riska ūdensobjektos, precīzu finansiālo ietekmi nav iespējams aprēķināt, jo nav iespējams prognozēt, kāds tehnoloģiskais risinājums notekūdeņu intensīvākai attīrīšanai katrā individuālajā gadījumā tiks atzīts par piemērotāko.  |
| 4. | Tiesiskā regulējuma nefinansiālā ietekme | Noteikumu projekta apstiprināšana Ministru kabinetā novērsīs trūkumus, kas norādīti:1) Komisijas Ģenerālsekretariāta oficiālā paziņojuma vēstulē par pārkāpumu Nr. 2012/2163 par Direktīvas 2006/118/EK nepilnīgu transponēšanu un2) Komisijas Vides ģenerāldirektorāta 2009.gada 20.jūlija vēstulē Nr.ENVA.2SA/amj/ARES(2009)17764 par neprecizitatēm Direktīvas 91/271/EEK transponēšanā. Noteikumu projekta pieņemšana Ministru kabinetā veicinās laba ūdens stāvokļa sasniegšanu riska ūdensobjektos. Noteikumu projekts nosaka vienotu pieeju un kritērijus operatoru monitoringā pielietotajām testēšanas metodēm, kā arī vienotas prasības laboratoriju kompetences apliecināšanai un monitoringa datu kvalitātes nodrošināšanai. Tas uzlabos monitoringa rezultātu savstarpējo salīdzināmību un vienlaikus palielinās datu ticamību. |
| 5. | Administratīvās procedūras raksturojums | Noteikumu projekts neietekmē administratīvās procedūras. Izsniedzot vai pārskatot atļaujas piesārņojošam darbībām likumā „Par piesārņojumu” noteiktā kārtībā, RVP ņems vērā notekūdeņus saņemošā ūdensobjekta tiesisko statusu un saskaņos atļaujas nosacījumus ar attiecīgajiem vides kvalitātes mērķiem. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III. un IV. sadaļa – projekts šo jomu neskar.**

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | 1. Eiropas Parlamenta un Padomes 2006.gada 12.decembra Direktīva 2006/118/EK par gruntsūdeņu aizsardzību pret piesārņojumu un pasliktināšanos;2. Padomes 1991.gada 21.maija Direktīva 91/271/EEK par komunālo notekūdeņu attīrīšanu.3. Eiropas Parlamenta un Padomes 2008.gada 16.decembra Direktīva 2008/105/EK par vides kvalitātes standartiem ūdens resursu politikas jomā, un ar ko groza un sekojoši atceļ Padomes Direktīvas 82/176/EEK, 83/513/EEK, 84/156/EEK, 84/491/EEK, 86/280/EEK, un ar ko groza Direktīvu 2000/60/EK.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav  |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2006. gada 12.decembra Direktīva 2006/118/EK par gruntsūdeņu aizsardzību pret piesārņojumu un pasliktināšanos,2. Padomes 1991.gada 21.maija Direktīva 91/271/EEK par komunālo notekūdeņu attīrīšanu,3. Eiropas Parlamenta un Padomes 2008.gada 16.decembra Direktīva 2008/105/EK par vides kvalitātes standartiem ūdens resursu politikas jomā, un ar ko groza un sekojoši atceļ Padomes Direktīvas 82/176/EEK, 83/513/EEK, 84/156/EEK, 84/491/EEK, 86/280/EEK, un ar ko groza Direktīvu 2000/60/EK. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2006/118/EK6.panta 3.punkta ievaddaļa | Noteikumu projekta 8.punkts (noteikumu 24.punkta ievaddaļa) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta (b) apakšpunkts | Noteikumu projekta 8.punkts (noteikumu 24.1.apakšpunkts) | Pārņemtas pilnībā | Neparedz stingrākas prasības kā direktīvā. Pārņem arī Direktīvas 80/68/EEK netiešas emisijas definīciju |
| Direktīvas 2006/118/EK6.panta 3.punkta (c) apakšpunkts | Noteikumu projekta 8.punkts (noteikumu 24.3.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta (d) apakšpunkts | Noteikumu projekta 8.punkts (noteikumu 24.4.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta (e) apakšpunkts | Noteikumu projekta 8.punkts (noteikumu 24.5.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta (f) apakšpunkts | Noteikumu projekta 8.punkts (noteikumu 24.6.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta (a) apakšpunkts | Noteikumu projekta 8.punkts (noteikumu 24.7.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīvas 2006/118/EK6.panta 3.punkta pēdējais teikums un 6.panta 4.punkts | Noteikumu projekta 9.punkts | Pārņemtas pilnībā | Neparedz stingrākas prasības kā direktīvā |
|  | Noteikumu projekta 10.punkts |  |  |
| Direktīvas 2006/118/EK7.pants | Noteikumu projekta 11.punkts | Pārņemtas pilnībā | Neparedz stingrākas prasības kā direktīvā |
|  | Noteikumu projekta 12.punkts |  |  |
| Direktīva 91/271/EEKI pielikuma B daļas 5.punkts | Noteikumu projekta 20.punkts (noteikumu 41.7.apakšpunkts) | Pārņemtas pilnībā | Neparedz stingrākas prasības kā direktīvā |
| Direktīva 91/271/EEKI pielikuma 2.tabulas 3.piezīme  | Noteikumu projekta 37.punkts (noteikumu 5.pielikuma 8.punkts | Pārņemtas pilnībā | Neparedz stingrākas prasības kā direktīvā |
| Direktīva 91/271/EEKIII pielikums  | Noteikumu projekta 39.punkts (noteikumu 5.pielikuma IV daļa, 11.punkts) | Pārņemtas pilnībā | Neparedz stingrākas prasības kā direktīvā |
| Direktīva 2008/105/EK12.panta 1.punkts | Noteikumu projekta 39.punkts un 40.punkts | Pārņemtas pilnībā |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu |  2012.gada 12.novembrī noteikumu projekts kopā ar kontaktinformāciju ievietots VARAM tīmekļa vietnē sadaļā *Normatīvo aktu projekti*:<http://www.varam.gov.lv/lat/likumdosana/normativo_aktu_projekti/?doc=12002>Tajā norādīts, ka ikvienam ir iespēja sniegt konstruktīvus komentārus un priekšlikumus par izstrādāto projektu.  |
| 2. | Sabiedrības līdzdalība projekta izstrādē  | Noteikumu projekta izstrādē tika iesaistīta biedrība „Latvijas ezeri”.  |
| 3. | Sabiedrības līdzdalības rezultāti  | Biedrības „Latvijas ezeri” izteiktie priekšlikumi ir ņemti vērā noteikumu projekta pašreizējāredakcijā.  |
| 4. | Saeimas un ekspertu līdzdalība | Ir notikušas konsultācijas ar SIA „Aqua Brambis” ekspertiem par iespējamiem tehnoloģiskiem risinājumiem notekūdeņu attīrīšanas iekārtās (turpmāk - NAI) veikt papildus fosfora atdalīšanu atkarībā no NAI saņemošās slodzes. |
| 5. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā “Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts vides dienests, LVĢMC.  |
| 2. | Projekta izpildes ietekme uz pārvaldes funkcijām  | Noteikumu projekts nemaina iesaistīto institūciju kompetenci un funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
| 6. | Cita informācija | Nav |

**Iesniedzējs:**

Vides aizsardzības un reģionālās attīstības ministrs E.Sprūdžs

**Vīza:**

Valsts sekretārs A.Antonovs

15.01.2013, 10:50

2822

I.Teibe, 67026574, iveta.teibe@varam.gov.lv

T.Jansone, 67026561, tatjana.jansone@varam.gov.lv

R.Rimša, 67026903, Ruta.Rimsa@varam.gov.lv